Diari Oficial de la Generalitat Valenciana


Sumari del DOGV 6728, del 06-03-2012 (2012/2231)

ORDE 3/2012, de 29 de febrer de 2012, de la consellera d'Agricultura, Pesca, Alimentació i Aigua, per la qual es modifica l'Orde de 27 d'abril de 1995, de la Conselleria de Agricultura, Pesca i Alimentació, per la qual es crea el Registre de Societats Agràries de Transformació de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2012/02/29/3/dof/vci/html**

### Dades del document

Número de DOGV
:   6728

Data del DOGV
:   06-03-2012

Secció del DOGV
:   I. DISPOSICIONS GENERALS

Número del document
:   2012/2231


Data del document
:   29-02-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * agrupació de productors agraris
    * legislació

ORDE 3/2012, de 29 de febrer de 2012, de la consellera d'Agricultura, Pesca, Alimentació i Aigua, per la qual es modifica l'Orde de 27 d'abril de 1995, de la Conselleria de Agricultura, Pesca i Alimentació, per la qual es crea el Registre de Societats Agràries de Transformació de la Comunitat Valenciana. [2012/2231]  
L'Orde de 27 d'abril de 1995, de la Conselleria de Agricultura, Pesca i Alimentació, per la qual es crea el Registre de Societats Agràries de Transformació de la Comunitat Valenciana, n'atribuïx la dependència a la direcció general competent en la matèria. El Decret 113/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Agricultura, Pesca, Alimentació i Aigua, en l'article 6 atribuïx a la Secretaria Autonòmica d'Agricultura, Pesca, Alimentació i Aigua les funcions en matèria de societats agràries de transformació i la custòdia i gestió del Registre de Societats Agràries de Transformació de la Comunitat Valenciana.  
  
De les modificacions contingudes en el Decret 113/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Agricultura, Pesca, Alimentació i Aigua, es deriva la necessitat d'introduir determinades modificacions en l'articulat de l'Orde de 27 d'abril de 1995, de la Conselleria de Agricultura, Pesca i Alimentació, per la qual es crea el Registre de Societats Agràries de Transformació de la Comunitat Valenciana.  
En virtut d'això, i fent ús de les facultats que em conferix l'article 28, lletra e, de la Llei 5/1983, de 30 de desembre, de la Generalitat, i el Decret 4/1995, de 23 de març, del president de la Generalitat Valenciana, resolc:  
  
Primer  
Modificar l'Orde de 27 d'abril de 1995, de la Conselleria de Agricultura, Pesca i Alimentació, per la qual es crea el Registre de Societats Agràries de Transformació de la Comunitat Valenciana, en els apartats següents:  
U. Es modifica l'apartat 2 de l'article 1, que queda redactat de la manera següent:  
«2. El registre estarà sota la dependència de l'òrgan directiu de la Conselleria d'Agricultura, Pesca, Alimentació i Aigua que en tinga atribuïdes les competències».  
Dos. Es modifica l'apartat 1 i 3 de l'article 5, que queda redactat de la manera següent:  
«1. Les sol·licituds d'inscripció en este registre es formalitzaran per mitjà d'instància dirigida a l'òrgan de la Conselleria d'Agricultura, Pesca, Alimentació i Aigua, que en tinga atribuïdes les competències, i podran presentar-se per qualsevol dels mitjans que establix la legislació vigent, si bé les sol·licituds no començaran a produir efectes de còmput de terminis fins a la seua entrada en el Registre General de la Conselleria d'Agricultura, Pesca, Alimentació i Aigua».  
«3. S'atribuïx la capacitat de certificació i qualificació, sobre el contingut d'este registre i en matèria de societats agràries de transformació, al cap de Secció de Suport de Relacions Agràries».  
Tres. Es modifica la disposició final primera, que queda redactada de la manera següent:  
«S'autoritza l'òrgan de la Conselleria d'Agricultura, Pesca, Alimentació i Aigua, que tinga atribuïda la competència en la matèria, a dictar les instruccions que considere necessàries per al desplegament d'esta resolució».  
  
Segon  
La present orde tindrà efectes des de l'endemà de la publicació en el Diari Oficial de la Comunitat Valenciana.  
  
València, 29 de febrer de 2012  
  
La consellera d'Agricultura, Pesca, Alimentació i Aigua,  
MARITINA HERNÁNDEZ MIÑANA


Còpia Permalink ELI